Švendubrės šv. Antano koplyčia

Švendubrės šv. Antano koplyčia – veikianti katalikų koplyčia Druskininkų savivaldybėje, Švendubrės kaime, 5 km į pietvakarius nuo Druskininkų, 150 m į vakarus nuo kelio 5016 Druskininkai–Švendubrė . Koplyčia stovi veikiančiose Švendubrės kapinėse. Priklauso Druskininkų (Ratnyčios) šv. apaštalo Baltramiejaus parapijai. Švendubrės koplyčioje vyksta savaitinės pamaldos – šv. mišios aukojamos sekmadieniais. Istorija Mintis Švendubrės kaimo kapinėse pastatyti koplyčią 1991 m. kilo per Sekmines keletui šeimų. Buvo pradėta rinkti pinigus statyboms. Su žmonių pagalba jos prasidėjo 1992 m. Per Visus šventus, 1994 m. lapkričio 1 d., Druskininkų bažnyčios klebonas Vytautas Rudys iškilmingų pamaldų metu pašventino pastatytą mūrinę koplyčią ir suteikė jai šv. Antano vardą. Joje buvo pakabinti šventųjų, Beatliejaus, „Paskutinės vakarienės“ paveikslai, kuriuos paaukojo vietos žmonės. Reikėjo dar įvesti elektrą, kurios linija ėjo už vieno kilometro, nebuvo zakristijos. 1995 m. rudenį Švendubrės koplyčioje buvo įrengta elektra. 2005 m. per Tris karalius po šventų Mišių Ratnyčios parapijos klebonas Almantas Kibirkštis pašventino zakristiją. Koplyčią pastatė ir įrengė vietos meistrai. Iš jų vidaus apdailą padarė meistras Jonas Salanavičius (lubos, grindys, langai, koplyčios kryžius, altorius, klausykla). Galerija Šaltiniai Nuorodos Švendubrės Šv. Antano koplyčia pamatyklietuvoje.lt Švendubrės Šv. Antano koplyčia panoramas.lt Druskininkų savivaldybės sakralas. Šv. Antano Paduviečio kapinių koplyčia p. 117 Archyvuota kopija 2024-05-29 iš Wayback Machine projekto.